
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 168
                                                                15 septembrie 2026
           privind darea în folosință gratuită a unui spațiu către Tribunalul Mureș

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 31.255/01.09.2026 şi la Consiliul Local Sighișoara cu nr. 32.254/08.09.2026, de referatul de aprobare, înregistrat cu nr. 31.251/01.09.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. 1383/CEFA/31.08.2026, înregistrată la Municipiul Sighișoara cu nr. 31.133/31.08.2026, înaintată de către Tribunalul Mureș, prin care se comunică faptul că Judecătoria Sighișoara are nevoie de spațiul situat la demisolul clădirii primăriei, pentru păstrarea în continuare a fondului arhivistic;

Având în vedere faptul că spațiul situat în Municipiul Sighișoara, str. Piața Muzeului, nr. 7, aflat la demisolul clădirii Primăriei Municipiului Sighișoara, în suprafață totală de 21 mp., compus dintr-o încăpere, este parte a imobilului înscris în C.F. nr. 59.105 Sighișoara, cu nr. top. 59.105 - C1, proprietatea Municipiului Sighișoara;

Dat fiind faptul că spațiul menționat mai sus este cuprins în listele de inventar ale Municipiului Sighișoara cu nr. 1.6.4.5.002;

Dat fiind că spațiul situat la demisolul clădirii Primăriei Municipiului Sighișoara este liber și poate fi transmis în folosință către Tribunalul Mureș pentru Judecătoria Sighișoara, cu destinația de arhivă pentru documentele rezultate din activitatea acestei instanțe;

Având în vedere prevederile art. 858 - 865 și cele ale art. 874 - 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 lit. ,,d” și ale art. 349 - 353 din aceasta;

Având în vedere că imobilul situat în Municipiul Sighișoara, str. Piața Muzeului, nr. 7, în care este situat spațiul, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere Raportul de specialitate al Serviciului Relații Publice, Comunicare, Protocol și Administrativ – Compartimentul Administrativ, înregistrat cu nr. 31.249/01.09.2026, prin care se propune darea în folosință gratuită a unui spațiu către Tribunalul Mureș;
       Având în vedere avizele favorabile ale comisiilor de buget, urbanism, comerț și juridică;          
În temeiul prevederilor art. 129 alin. (2) lit. ,,c”, alin. (6) lit. ,,a” și alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:     
Art. 1. Se aprobă darea în folosință gratuită către Tribunalul Mureș, pentru o perioadă de 5 (cinci) ani, a spațiului situat în Municipiul Sighișoara, str. Piața Muzeului, nr. 7, aflat la demisolul clădirii Primăriei Municipiului Sighișoara, în suprafață totală de 21 mp., compus dintr-o încăpere, parte a imobilului înscris în C.F. nr. 59.105 Sighișoara, cu nr. top. 59.105 - C1, având valoare de inventar, potrivit fișei mijlocului fix de 9.546.097,13 lei, cu destinația de spațiu arhivă pentru Judecătoria Sighișoara. 
Art. 2. Obligațiile Tribunalului Mureș și modalitățile de angajare a răspunderii sunt prevăzute în contractul de folosință gratuită, potrivit anexei, care face parte integrantă din prezenta hotărâre.

Art. 3. Predarea spațiului se va face prin proces - verbal de predare - primire în termen de 15 zile de la încheierea contractului de folosință gratuită, acesta constituind anexă la contract.

Art. 4. Cu data adoptării prezentei, Hotărârea Consiliului Local Sighișoara nr. 136/30.06.2023 privind darea în folosință gratuită a unui spațiu către Tribunalul Mureș, își încetează valabilitatea.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Relații Publice, Comunicare, Protocol și Administrativ – Compartimentul Administrativ, Compartimentul Buget, Contabilitate, Salarizare – Direcția Economică, Compartimentul Juridic din cadrul Municipiului Sighişoara și Tribunalul Mureș.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

         Kreuzer Erzsebet      
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 14 voturi ”pentru” și 2 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Relații Publice, Comunicare, Protocol și Administrativ – Compartimentul Administrativ;
  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Juridic;

  1 ex. Tribunalul Mureș.
11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 168/15.09.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


